Ferdinand von Freymann

Ferdinand Magnus von Freymann (vene: Fjodor Jurjevitš Freiman; Фёдор Юрьевич фон Фрейман; 26. oktoober vkj / 6. november 1725 Liivimaa – 3. november vkj / 14. november 1796) oli Vene keisririigi sõjaväelane (kindralleitnant), Jemeljan Pugatšovi mässu mahasurumisest osavõtja, taastades muuhulgas korra Jaitskis.

Ta oli pärit vanast riigiaadli suguvõsast Baieris ja teenis 1742. aastast vene sõjaväes, oli 1760–1762 Riia komandant, 1764–1771 Velikije Luki jalaväerügemendi ooberst, sai 25. septembril 1771 kindralmajoriks, oli 1776 Kaasani diviisiülem, 5. mail 1779 ülendati kindral-porutšikuks (kindralleitnant). Erik-Amburger-Datenbank: Magnus Ferdinand v. Freymann (russ.: Fedor Jur'evič)

Teda autasustati 1774 Püha Anna ordeni (nr 246) ja 26. novembril 1777 Püha Georgi ordeni 4. järguga (nr 297).

Tema perekond immatrikuleeriti 1797. aastal Liivimaa rüütelkonda (nr 246) Võrumaal Põlva kihelkonnas asunud Joosu mõisa Freymannide haruna (Freymann a.d. Haus Waimel-Neuhof).Aadlivapid Ajalooarhiivis: von Freymann (Joosu) Carl Arvid von Klingspor: Baltisches Wappenbuch. Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter. Stockholm 1882 vapp info
Heinrich von Hagemeister, F. von Buxhoveden: Materialien zu einer Geschichte der Landgüter Livlands T. 1, Riga: E. Frantzen, 1836, lk.50-51 Leonhard von Stryk: Beiträge zur Geschichte der Rittergüter Livlands. Erster Teil, Der ehstnische District... Dorpat: C. Mattiesen, 1877, lk.246

Teoseid
Herrn Ferdinand von Freymann's Russ. Kaiserl. Generallieutenants und Ritters, getreue Darstellung seiner Expedition wider die (damaligen) jaikschen Kosaken, wie auch hernach wider den Rebellen Pugatschew./ Neue nordische Miscellaneen 7-8, 1794, Lk.355-410, Riga: Johann Friedrich Hartknoch 1794, digitaalselt EEVA tekstikogus

Perekond
Tema vanemad olid Ernst Balthasar Georg von Freymann ja Sophie von Brunnow.

Ta abiellus 15. septembril 1765 Katharina Elisabeth von Krüdeneriga (1736–1799), kes oli Kusa (Kussen) ja Lubeja (Lubey) mõisniku, Rootsi ooberstleitnandi ja Liivimaa maanõuniku Valentin von Krüdeneri ( –1751) ja Ranka (Ramkau) mõisast pärit Dorothea Gertrud von Trautvetteri (1715–1786) tütar.Genealogisches Handbuch der baltischen Ritterschaften, Teil 1: Livland, Bd.:1, Görlitz, 1929, lk.459 Abielust sündisid:
Dorothea Margarethe Barbara von Freymann (1768–1806), Joosu mõisaomanik, abiellus 23. detsembril 1792 Wrangellide Laagna harust pärit Hurmi mõisaomaniku kapten (major) Peter von Wrangelliga (1760–1807) ja oli Vene meresõitja ja arktikauurija parun Ferdinand von Wrangelli ema.Genealogisches Handbuch der baltischen Ritterschaften, Teil 2, Estland, Bd.:1, Görlitz, 1930, lk.595 Leonhard von Stryk: Beiträge zur Geschichte der Rittergüter Livlands. Erster Teil, Der ehstnische District... Dorpat: C. Mattiesen, 1877, lk.231

Ernestine Elisabeth von Freymann (1772–1830), Võrumaa Rõuge kihelkonna Juba (Quellenhof) mõisaomanik, abiellus 28. veebruaril 1791 Freymannide Nursi harust pärit Rõuge kihelkonna Vana-Nursi mõisniku leitnant Carl Ludwig Friedrich von Freymanniga (1757–1794). Hiljem abiellus 10. jaanuaril 1797 viimase noorema venna, kihelkonnakohtuniku ja Iigaste mõisniku leitnant Otto Reinhold von Freymanniga (1760–1820). Genealogisches Handbuch der baltischen Ritterschaften, Teil 1: Livland, Bd.:1, Görlitz, 1929, lk.53 lk.56 Leonhard von Stryk: Beiträge zur Geschichte der Rittergüter Livlands. Erster Teil, Der ehstnische District... Dorpat: C. Mattiesen, 1877, lk 281-282

Tema abikaasa õde, Cornelia von Krüdener (1732–1815), oli abielus Riia komandandi ja asekuberneri vabahärra Reinhold Johann von Meyendorffiga (1706–1776).

Vaata ka
Johann Wolfgang Freymann (1546–1610; de), saksa jurist ja riigitegelane.
Randecki linnus (de) Doonau harujõe Altmühli ääres Baieris.

Viited

 Välislingid 


Kategooria:Liivimaa aadlikud
Kategooria:Baltisaksa sõjaväelased
Kategooria:Sündinud 1725
Kategooria:Surnud 1796